РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/542-15

12. децембар 2015. године

Б е о г р а д

ЗАПИСНИК

79. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 12. ДЕЦЕМБРА 2015. ГОДИНЕ, У ДАНУ ЗА ГЛАСАЊЕ

Седница је почела у 12,00 часова.

Седницом је председавао Верољуб Арсић, председник Одбора.

Седници су присуствовали чланови Одбора: Душица Николић, Милош Тошанић, Горан Ковачевић, Драгољуб Зиндовић, Оливера Пешић, Сузана Шарац, Никола Јоловић, Дејан Раденковић, Момо Чолаковић, Милорад Мијатовић и Золтан Пек.

Седници је присуствовала и Соња Влаховић, заменик Радмила Костића.

Седници нису присуствовали чланови Одбора: Иван Јовановић, Војислав Вујић, Ђорђе Стојшић и Жика Гојковић, нити њихови заменици.

На предлог председника, Одбор је једногласно утврдио следећи

Д н е в н и р е д

1. Подношење амaндмана Одбора на Предлог закона о изменама и допунама Закона о буџетском систему, који је поднела Влада, у Дану за гласање.

**Прва тачка дневног реда:** Подношење амaндмана Одбора на Предлог закона о изменама и допунама Закона о буџетском систему, који је поднела Влада, у Дану за гласање.

Дискусије поводом ове тачке дневног реда није било.

На основу члана 165. ст. 1. и 2. Пословника Народне скупштине, Одбор за финансије, републички буџет и контролу трошења јавних средстава је, у Дану за гласање, поднео амандман

- на члан 16. Предлога закона о изменама и допунама Закона о буџетском систему, како би се извршило усклађивање усвојених амандмана које су поднели народни посланици Стефана Миладиновић, Елвира Ковач, Марија Обрадовић, Дубравка Филиповски, Гордана Чомић, Вера Пауновић, Биљана Хасановић – Кораћ, Олена Папуга, Александра Томић, Сузана Спасојевић, Аида Ћоровић, Ана Марија Вичек, Сабина Даздаревић, Љиљана Малушић и Љиљана Несторовић, са текстом Предлога закона.

Одбор за финансије, републички буџет и контролу трошења јавних средстава је, на основу члана 165. став 3. Пословника Народне скупштине, поднео

И З В Е Ш Т А Ј

Одбор је, у складу са чланом 165. ст. 1. и 2. Пословника Народне скупштине, поднео амандман на члан 16. Предлога закона о изменама и допунама Закона о буџетском систему.

За известиоца Одбора на седници Народне скупштине одређен је Верољуб Арсић, председник Одбора.

\* \* \*

Седница је завршена у 12,05 часова.

Седница је тонски снимана.

СЕКРЕТАР ПРЕДСЕДНИК

Александра Шашо Верољуб Арсић,с.р.